Klára Kubičková

Klára Kubičková (rod. Kucserová; * 15. august 1936, Levice – † 25. november 2022) bola slovenská historička architektúry. Pseudonym: KKK, kkk.

 Životopis 
V roku 19531959 absolvovala štúdium dejín umenia a estetiky na Filozofickej fakulte UK v BratislaveKlára Kubičková. In:  a na Filozofickej fakulte UK v Prahe. Doktorantské štúdium: externe na Oddelení životného prostredia Ústavu dejín umenia ČSAV v Prahe  v rokoch 19681973, školiteľ  Ing. arch. Otakar Nový.

Pôsobila v Slovenskom ústave pamiatkovej starostlivosti v Banskej Bystrici (19601965, 19741977) ako odborná pracovníčka na Pedagogickej fakulte v Banskej Bystrici a ako odborná asistentka (19651971), Ďalej pôsobila v Oblastnej galérii v Banskej Bystrici ako vedúca odborného oddelenia (19711974) a v SPTÚ v Bratislave ako samostatná vedecká pracovníčka (19831987). V rokoch 19871992 pôsobila v SNG v Bratislave najskôr ako zakladateľka a kurátorka architektonickej zbierky, od roku 1990 ako riaditeľka Galérie architektúry, úžitkového umenia a dizajnu Slovenskej národnej galérie. Od roku 1990 bola predsedkyňou Rady galérií Slovenska. V roku 1991 bola spolu s Ing.arch Radomírou Sedlákovou kurátorkou československej výstavy na 5. bienále architektúry v Benátkach. Od decembra 1989 bola členkou medzinárodnej organizácie DOCOMOMO (Dokumentácia a ochrana modernej architektúry), v rokoch 19921998 pôsobila v tejto organizácii ako predsedkyňa Slovak Working Party DOCOMOMO, v rámci ktorej okrem prezentovania slovenskej architektúry vo svete koordinovala a spoluorganizovala 4. medzinárodnú konferenciu o architektúre na Slovensku (1996). Od roku 1997 žila v Banskej Bystrici a spracovávala dejiny architektúry mesta Banská Bystrica v 20. storočí pre knižné vydanie.

Vo vedeckovýskumnej činnosti sa zameriavala na teórie hodnôt, metódy hodnotenia a kritiky architektúry. Bola autorkou mnohých umeleckohistorických výskumov historickej architektúry. Spracovala koncepcie a bola kurátorkou vyše 70-tich výstav na Slovensku a v zahraničí. Od roku 1992 bola členkou redakčnej rady časopisu Projekt-revue slovenskej architektúry. Autorka odborných monografií, odborných štúdií a článku predovšetkým v odborných časopisoch. Pripravila mnohé rozhlasové a televízne relácie. Je členkou Spolku architektov Slovenska, Slovenskej výtvarnej únie, Združenie historikov moderného umenia a i.

V roku 2012 spoločne s architektom Igorom Teplanom založila Centrum architekta Ladislava Eduarda Hudeca (C.A.L.E.H. n. o.) a venovala sa aj prezentácii kultúrneho odkazu Hudecovho diela.

 Ocenenia 
Klára Kubičková získala viacero ocenení:
 1991: Cena Mariána Várossa – výročná cena Asociácie teoretikov a kritikov výtvarného umenia za teoretickú a umeleckohistorickú činnosť v oblasti architektúry.
 1997: Cena Spoločnosti maďarských výtvarných umelcov na Slovensku.
 2001: Strieborná plaketa Slovenskej republiky pri príležitosti 65. narodenín.
 2005: Cena profesora Martina Kusého.
 2010: Kvet umenia a kultúry – Cena Banskobystrického samosprávneho kraja.
 2012: Cena primátora Banskej Bystrice za rok 2011.
 2014: Cena Andreja Kmeťa – cena Ministerstva kultúry SR udelená za celoživotnú činnosť v oblasti obnovy a ochrany kultúrneho dedičstva.
 2019: Cena Emila Belluša za celoživotné dielo v oblasti architektúry.
 2020: Pribinov kríž II. triedy za mimoriadne zásluhy o kultúrny rozvoj Slovenskej republiky.

 Literatúra 
 Kto bol kto v Banskej Bystrici v roku 2001

 Referencie 

 Iné projekty 

 Externé odkazy 


Kategória:Osobnosti z Levíc
Kategória:Slovenskí historici
Kategória:Slovenskí historici umenia
Kategória:Slovenskí publicisti
Kategória:Architektonickí teoretici
Kategória:Laureáti Ceny Emila Belluša
Kategória:Laureáti Pribinovho kríža II. triedy
Kategória:Absolventi Filozofickej fakulty Univerzity Komenského v Bratislave